**RÁMCOVÁ DOHODA**

uzavretá v súlade s § 83 zákona a č. 343/2015 Z. z. o verejnom obstarávaní a o zmene a doplnení niektorých

zákonov (ďalej len „**zákon o verejnom obstarávaní**“) a podľa § 269 ods. 2 zákona č. 513/1991 Zb. Obchodný

zákonník v znení neskorších predpisov (ďalej len „**Obchodný zákonník**“)

(ďalej len „**rámcová dohoda**“)

medzi zmluvnými stranami:

**Článok I**

**Zmluvné strany**

Obchodné meno spoločnosti, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**odberateľ**“)

a

Obchodné meno spoločnosti, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**dodávateľ**“)

(spoločne aj „**účastníci dohody**” alebo „**zmluvné strany**”).

**Článok II**

**Predmet rámcovej dohody**

1. Predmetom rámcovej dohody je stanovenie podmienok zadávania zákaziek a základných zmluvných podmienok v súvislosti s realizáciou dodávok zemného plynu dodávateľom. Dodávka plynu bude spojená so zabezpečením distribúcie plynu, a to vrátane súvisiacich služieb a vrátane prevzatia zodpovednosti za odchýlku za odberateľa (ďalej len „**združená dodávka zemného plynu**“).
2. Združená dodávka zemného plynu bude dodávaná na základe uzatvorenej písomnej Zmluvy o združenej dodávke zemného plynu (ďalej len „**Zmluva o združenej dodávke**“). Odberateľ po uzatvorení tejto rámcovej dohody osloví všetky subjekty, ktoré sú identifikované v prílohe č. 2 tejto rámcovej dohody za účelom uzatvorenia Zmluvy o združenej dodávke s dodávateľom pre odberné miesta odberateľov (ďalej len „**OM**“), ktoré sú uvedené v Prílohe č. 2 tejto rámcovej dohody. Uzatvorením Zmluvy o združenej dodávke ten ktorý odberateľ pristúpi k tejto rámcovej dohode a primerane sa na neho vzťahujú práva a povinnosti odberateľa určené v tejto rámcovej dohode. Uzatvorenie Zmluvy o združenej dodávke je právom toho ktorého odberateľa. Iný subjekt ako ten, ktorý je identifikovaný v prílohe č. 2 tejto rámcovej dohody nemôže uzatvoriť Zmluvu o združenej dodávke. Znenie Zmluvy o združenej dodávke tvorí neoddeliteľnú prílohu č. 3 tejto rámcovej dohody.
3. Dodávateľ sa zaväzuje na základe a v súlade so Zmluvou o združenej dodávke, ktorá bude uzatvorená s odberateľom:
4. dodávať odberateľovi plyn do OM, v dohodnutom množstve (predpokladaný ročný odber zemného plnyu) a podľa podmienok dohodnutých v tejto rámcovej dohode a Zmluve o združenej dodávke,
5. zabezpečiť pre odberateľa do OM distribúciu plynu, regulované distribučné služby od prevádzkovateľa distribučnej sústavy (ďalej len „**PDS**“), ku ktorej sú OM pripojené a ostatné súvisiace služby v rozsahu a podľa podmienok tejto rámcovej dohody a prevádzkového poriadku príslušného PDS,
6. prevziať za odberateľa zodpovednosť za odchýlku za OM voči zúčtovateľovi odchýlok a odberateľ sa zaväzuje za združenú dodávku plynu zaplatiť cenu dohodnutú v tejto rámcovej dohode a v Zmluve o združenej dodávke.

(ďalej spolu len „**predmet zmluvy**“)

1. Dodávateľ sa tiež zaväzuje, že na základe splnomocnenia odberateľa bez zbytočného odkladu a s vynaložením odbornej starostlivosti zabezpečí všetky právne a administratívne úkony spojené so zmenou dodávateľa počas účinnosti tejto rámcovej dohody a na jej základe uzavretej Zmluvy o združenej dodávke a získa pre odberateľa historické dáta o priebehu odberu.
2. Dodávateľ sa zaväzuje, že na pokyn odberateľa bez zbytočného odkladu a s vynaložením odbornej starostlivosti zabezpečí všetky potrebné náležitosti s prihlásením alebo zrušením OM u PDS počas účinnosti tejto rámcovej dohody a na jej základe uzavretej Zmluvy o združenej dodávke.
3. Dodávateľ sa zaväzuje na základe písomnej výzvy odberateľa uzavrieť s ním Zmluvu o združenej dodávke v súlade s podmienkami tejto rámcovej dohody do 15 pracovných dní od jej doručenia dodávateľovi. Túto písomnú výzvu je možné doručiť elektronickými prostriedkami alebo poštou na adresu uvedenú v záhlaví tejto rámcovej dohody. Zmluva o združenej dodávke sa bude uzatvárať na obdobie v súlade s dĺžkou trvania rámcovej dohody.
4. Dodávateľ sa zaväzuje a garantuje dodávku zemného plynu na základe Zmluvy o združenej dodávke. Povinnosť dodávať zemný plyn a záväzok odobrať dohodnuté množstvo zemného plynu (predpokladaný ročný odber) budú stanovené v Zmluve o združenej dodávke na príslušný rok.
5. Predpokladané množstvo zemného plynu je:

|  |  |  |
| --- | --- | --- |
| **Obdobie** | **Odberateľ** | **Zemný plyn - predpokladané odobraté množstvo v MWh** |
| od xx.xx.2023 do 31.12.2023 | Hlavné mesto SR a jeho príspevkové a rozpočtové organizácie |  |
| od xx.xx.2023 do 31.12.2023 | Technické siete Bratislava, a. s. |  |
| od xx.xx.2023 do 31.12.2023 | Dopravný podnik Bratislava, a.s. |  |
| od xx.xx.2023 do 31.12.2023 | Odvoz a likvidácia odpadu, a.s. |  |
| od xx.xx.2023 do 31.12.2023 | METRO Bratislava, a.s. |  |
| od 01.01.2024 do 31.12.2023 | Hlavné mesto SR a jeho príspevkové a rozpočtové organizácie |  |
| od 01.01.2024 do 31.12.2023 | Technické siete Bratislava, a. s. |  |
| od 01.01.2024 do 31.12.2023 | Dopravný podnik Bratislava, a.s. |  |
| od 01.01.2024 do 31.12.2023 | Odvoz a likvidácia odpadu, a.s. |  |
| od 01.01.2024 do 31.12.2023 | METRO Bratislava, a.s. |  |

1. Zmluvné strany sa dohodli na záväzku minimálneho odberu, ktorý predstavuje minimálne množstvo plynu v objeme 70% ročného zmluvného množstva, ktoré sa odberateľ zaväzuje odobrať. Dodávateľ si je vedomý, že mu nevzniká právny nárok na konkrétne plnenie v rozsahu tohto predpokladaného množstva a nevzniká mu nárok na žiadne kompenzačné platby a ani iné finančné plnenie v prípade akéhokoľvek nevyčerpania resp. prečerpania tohto predpokladaného množstva počas zmluvného obdobia.
2. V prípade zmeny predpokladaného množstva odberu plynu počas zmluvného obdobia o min. 10% oproti údajom uvedeným v bode 8. tohto článku rámcovej dohody, je odberateľ povinný túto  zmenu dodávateľovi bezodkladne oznámiť a dodávateľ sa zaväzuje túto zmenu akceptovať. Dodávateľ nemá oprávnenie v dôsledku tejto zmeny odstúpiť od zmluvy.

**Článok III**

**Cena**

1. Cena za dodávku zemného plynu v MWh bude stanovená a vypočítaná podľa nižšie uvedeného vzorca:

Výsledná cena = (burzová cena zemného plynu THEQA v deň účinnosti rámcovej dohody + výška aditívu dodávateľa) \* objem zemného plynu na obdobie prvého kvartálu roku 202x

1. Najneskorší možný termín na akceptáciu burzovej ceny zemného plynu, ktorá sa môže brať do úvahy pri stanovení ceny za komoditu na prvý kvartál 202x, je 22.12.202x do 14:00 hod. a to aj v prípade, pokiaľ by prišlo k účinnosti rámcovej dohody po tomto termíne. Cena podľa predchádzajúceho bodu je platná pre dodávku zemného plynu v období od 01.01.202x – 31.03.202x. Dodávateľ bude oprávnený k fakturácii iba skutočne dodaného množstva zemného plynu.
2. Výsledná cena za dodávku zemného plynu pre každý nasledujúci kvartál sa určí nasledovne:
3. Odberateľ najneskôr v 14. deň v mesiaci, ktorý predchádza začiatku nasledujúceho kalendárneho štvrťroka osloví dodávateľa so žiadosťou o cenovú ponuku platnú nasledujúci kalendárny štvrťrok (tzn. k 14.03., 14.06., 14.09., 14.12.). Komunikácia ohľadom stanovovania ceny komodít sa bude uskutočňovať výhradne v pracovné dni, počas pracovnej doby medzi 10 až 15 hodinou. V prípade pokiaľ pripadne 14. deň v mesiaci na deň pracovného pokoja platí, že sa za posledný deň považuje najbližší predchádzajúci pracovný deň.
4. Dodávateľ spracuje cenovú ponuku a zašle ju odberateľovi nasledujúci pracovný deň. Komunikácia sa bude uskutočňovať výhradne elektronicky na kontaktné adresy uvedené v tejto rámcovej dohode.
5. Odberateľ akceptuje/neakceptuje cenovú ponuku dodávateľa (podľa predchádzajúceho bodu) do dvoch hodín od jej doručenia.
6. V prípade, ak odberateľ akceptuje cenovú ponuku dodávateľa, je povinný zaslať akceptáciu ceny dodávateľovi prostredníctvom e-mailu na kontaktné emailové adresy. Doručením akceptácie prostredníctvom elektronickej pošty je uzavretá dohoda o množstvách a cene, ktoré sú uvedené v ponuke dodávateľa. Pre potvrdenie uzavretia dohody o možnostiach a cene obidve zmluvné strany následne podpíšu akceptačný protokol v zmysle tohto bodu.
7. Odberateľ si vyhradzuje právo uskutočniť vyššie opísaný postup dvakrát za štvrťrok (nákup plynu v dvoch tranžiach). Požadovaný objem jednej tranže odberateľ stanoví najneskôr v akceptácii podľa písm. c) a zaznamená sa v akceptačnom protokole podľa písm. d) tohto bodu rámcovej dohody.
8. V prípade, pokiaľ (i) odberateľ neakceptuje cenovú ponuku dodávateľa, (ii) prípadne na zaslanú cenovú ponuku nezareaguje v určenej lehote, pričom už uplynie lehota podľa písm. a)., platí, že cena za komoditu sa určí podľa burzovej ceny platnej v deň nasledujúci po dni uplynutia lehoty podľa písm. a) tohto bodu rámcovej dohody.
9. V prípade, pokiaľ odberateľ nepožiada dodávateľa o cenovú ponuku podľa písm. a)., určí sa cena za komoditu podľa burzovej ceny THEQA platnej v deň nasledujúci po dni uplynutia lehoty podľa písm. a) tohto bodu rámcovej dohody.
10. Platí, že dodávateľom ponúknutá jednotková cena za 1 MWh nesmie prevýšiť burzovú hodnotu komodity THEQA platnú v deň vypracovania cenovej ponuky.
11. Výsledná cena za dodávku plynu za konkrétny kvartál sa určí pomocou nasledovného vzorca:

Výsledná cena = (cenová ponuka dodávateľa + výška aditívu dodávateľa) \* objem zemného plynu na obdobie konkrétneho kvartálu

1. Výsledná cena podľa písm. i) predchádzajúceho bodu rámcovej dohody zahŕňa cenu za všetky služby obchodníka a cenu za služby súvisiace so skladovaním. Výsledná cena nezahŕňa cenu za distribúciu, cenu za prepravu, spotrebnú daň a DPH. V cene za dodávku zemného plynu podľa bodu 1. tohto článku rámcovej dohody je zahrnutá cena a náklady za prevzatie zodpovednosti za odchýlku za odberateľa v súlade s článkom II bodom 3. písm. c) tejto rámcovej dohody.
2. Cenu za distribúciu a regulované distribučné služby a za prepravu a regulované prepravné služby bude dodávateľ účtovať podľa platných cenových rozhodnutí Úradu pre reguláciu sieťových odvetvi (ďalej len „**ÚRSO**“) vzťahujúcich sa na služby poskytované PDS alebo prevádzkovateľom prepravnej siete do OM. Ostatné služby bude dodávateľ účtovať podľa cenníka služieb príslušného PDS alebo prevádzkovateľom prepravnej siete platného v čase poskytnutia služby.
3. Dodávateľ bude účtovať daň z pridanej hodnoty (DPH) a spotrebnú daň podľa príslušných právnych predpisov vo výške sadzby platnej v čase dodania zemného plynu.
4. Dodávateľ bude účtovať spotrebnú daň v súlade so zákonom č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov vo výške sadzby platnej v čase dodania zemného plynu.
5. Dodávateľ nie je oprávnený účtovať odberateľovi akékoľvek ďalšie náklady, poplatky, prirážky, pokuty alebo obdobné platby za dodávku plynu, a poskytovanými distribučnými službami s výnimkou poplatkov súvisiacich s celoštátnymi legislatívnymi zmenami a rozhodnutiami URSO.
6. V prípade zmeny výšky distribučných poplatkov, zmeny spotrebnej dane, zmeny DPH, resp. zmien iných regulovaných poplatkov je dodávateľ povinný bezodkladne písomne informovať odberateľa o tejto skutočnosti a preukázať odberateľovi, že k zmene došlo, a to najneskôr do termínu vystavenia prvej faktúry s novými sadzbami. V oznámení budú uvedené nové sadzby a poplatky.
7. Dodávateľ je povinný poskytnúť tomu ktorému odberateľovi údaje o zdroji, spôsobe a možnosti získavania informácií o cene zemného plynu vrátane jej štruktúry. Tieto údaje budú uvedené v Zmluve o združenej dodávke zemného plynu.
8. Ustanovenia tohto článku rámcovej dohody sa primerane vzťahujú na toho ktorého odberateľa, pokiaľ uzatvorí s dodávateľom Zmluvu o združenej dodávke zemného plynu. Ten ktorý odberateľ je oprávnený realizovať vyššie uvedený postup samostatne.

**Článok IV**

**Miesto a spôsob dodania, dodacie lehoty a technické dodacie podmienky Zmluvy o združenej dodávke**

1. Miestom dodania plynu sú OM odberateľa uvedené v prílohe č. 2 tejto rámcovej dohody. Dodávka zemného plynu je splnená prechodom plynu z distribučnej sústavy PDS, ku ktorej je OM odberateľa pripojené, do OM odberateľa, t. j. prechodom zemného plynu cez určené meradlo spĺňajúce všetky platné technické normy a pravidlá.
2. Predpokladaný termín združenej dodávky zemného plynu na základe Zmluvy o združenej dodávke pre všetky OM je v dobe od 00:00 hod. SEČ dňa 01.xx.202x. Predpokladaný ročný odber plynu v jednotlivých rokoch bude závisieť od potreby odberateľa.
3. Dodávka zemného plynu sa uskutočňuje z príslušnej distribučnej sústavy na základe Zmluvy o pripojení.
4. Dodávateľ je povinný dodávať zemný plyn do OM v množstve a čase podľa potrieb odberateľa dohodnutých v príslušnej Zmluve o združenej dodávke v súlade s platnými všeobecne záväznými právnymi predpismi, prevádzkovým poriadkom a v kvalite podľa technických podmienok prístupu a pripojenia do sústavy PDS.
5. Odberateľ je podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“) zodpovedný za riadny stav odberného plynového zariadenia a za dodržiavanie predpisov na zaistenie bezpečnosti technických zariadení.
6. Dodávateľ berie na vedomie, že v prípade organizačných zmien sa môže zmeniť počet OM uvedených v prílohe č. 2 tejto rámcovej dohody, môže dôjsť k vzniku alebo zániku OM. Odberateľ písomne oznámi zmenu dodávateľovi 30 dní vopred. Odberateľ má právo požiadať dodávateľa o združenú dodávku zemného plynu do ďalšieho OM, ktoré nie je uvedené v prílohe č. 2. V prípade, že pribudne takéto ďalšie OM, zmluvné strany uzatvoria k nasledovné dodatky:
7. V prílohe č. 2 pribudne OM;
8. Dodatok zmluvy o združenej dodávke (pre nové OM).
9. Dodávateľ týmto vyhlasuje, že má uzatvorenú Zmluvu o zúčtovaní odchýlok so zúčtovateľom odchýlok. Zmluvné strany sa dohodli, že dodávateľ dá pri podpise tejto rámcovej dohody nahliadnuť odberateľovi do Zmluvy o zúčtovaní odchýlok.
10. Dodávateľ týmto vyhlasuje, že za odberateľa preberá zodpovednosť za odchýlku v plnom rozsahu.
11. Dodávateľ sa zaväzuje, že na požiadanie odberateľa bezplatne zabezpečí vykonanie analýzy odberného miesta (odberných miest) s návrhom na elimináciu poplatkov za nedodržanie technických podmienok distribúcie.
12. Dodávateľ zabezpečí pre odberateľa bezodplatné poradenstvo, podporné programy a občasné služby súvisiace so zlepšením efektívnosti odberu zemného plynu.
13. Dodávateľ bude priebežne vyhodnocovať minimálne 1x ročne priebeh spotreby plynu na jednotlivých OM a navrhne odberateľovi prípadné zmeny v nastavení technických špecifikácií za účelom zníženia nákladov.
14. V prípade neočakávaného prerušenia dodávky plynu do OM alebo v prípade havarijnej situácie odberateľ nahlási poruchu na poruchovú linku príslušného PDS. Kontaktné údaje poruchových liniek budú uvedené v Zmluve o združenej dodávke.
15. Odberateľ sa zaväzuje:
16. kedykoľvek umožniť PDS a dodávateľovi bezodkladný prístup k určenému meradlu zemného plynu za účelom odpočtu, vykonania ich údržby, kontroly alebo výmeny, kontroly dodržiavania podmienok Zmluvy o združenej dodávke, vykonania prerušenia a obnovenia distribúcie plynu,
17. každú zistenú poruchu alebo anomáliu v správaní sa určeného meradla, akékoľvek poškodenie overovacích alebo prevádzkových zabezpečovacích značiek neodkladne ohlásiť dodávateľovi a PDS.
18. V prípade písomnej (listinnej podobe alebo e-mailom) požiadavky odberateľa sa dodávateľ zaväzuje postúpiť žiadosť o úradné preskúšanie určeného meradla na PDS do 5 pracovných dní od obdržania písomnej žiadosti odberateľa. Počas preskúšavania bude meranie zabezpečené náhradným meradlom alebo iným vzájomne dohodnutým spôsobom v zmysle platných predpisov PDS.
19. Žiadosť o úradné preskúšanie určeného meradla nezbavuje odberateľa povinnosti zaplatiť v stanovenej lehote faktúru za dodaný zemný plyn.
20. Zmluvné strany dohodnú v Zmluve o združenej dodávke spôsob oznámenia termínu výmeny určeného meradla a informácie o dôvodoch výmeny určeného meradla, ako aj informáciu o náhradnom spôsobe určenia množstva dodaného plynu v prípade poruchy určeného meradla alebo mimo určeného termínu odpočtu, režim dodávateľa poslednej inštancie a identifikáciu neoprávneného odberu v súlade s príslušnými právnymi predpismi a príslušnými PP PDS.
21. Dodávateľ je oprávnený požiadať PDS o prerušenie alebo obmedzenie prenosu alebo distribúcie plynu do odberného miesta odberateľa uvedeného v Zmluve o združenej dodávke, ak odberateľ podstatným spôsobom porušuje Zmluvu o združenej dodávke. O obmedzenie alebo prerušenie dodávky môže dodávateľ požiadať PDS, ak je odberateľ v omeškaní s úhradou faktúry aj po dodatočnej lehote, ktorú stanovil dodávateľ odberateľovi v písomnej upomienke a ktorá nesmie byť kratšia ako 30 dní od doručenia upomienky. Súčasťou upomienky musí byť aj poučenie, že dodávka plynu a distribučné služby budú v prípade nezaplatenia prerušené. Dodávateľ v takom prípade nezodpovedá za vzniknutú škodu odberateľa. Poplatok za opätovné pripojenie OM bude dodávateľ účtovať v súlade s platným cenníkom služieb distribúcie príslušného PDS.

**Článok V**

**Trvanie rámcovej dohody**

Táto rámcová dohoda je uzatvorená na dobu určitú, a to do 31.12.202x.

V VOdberTúto rámcovú dohodu možno ukončiť pred uplynutím doby uvedenej v bode 1. tohto článku zmluvy:

1. dohodou obidvoch zmluvných strán;
2. výpoveďou ktorejkoľvek zmluvnej strany. Výpovedná lehota je tri mesiace a začne plynúť prvým dňom kalendárneho mesiaca bezprostredne nasledujúcim po doručení výpovede druhej zmluvnej strane. Zmluvné strany sa dohodli, že túto rámcovú dohodu môže odberateľ vypovedať bez poplatku.
3. odstúpením od rámcovej dohody odberateľom, ak dodávateľ opakovane zavinil neoprávnene obmedzenie alebo prerušenie distribúcie zemného plynu odberateľovi plynu. Uvedené porušenie zmluvy sa bude považovať za podstatné porušenie rámcovej dohody.
4. odstúpením od rámcovej dohody dodávateľom, ak odberateľ opakovane nezaplatil faktúru ani po písomnej upomienke dodávateľa v lehote do 30 dní od doručenia upomienky.
5. okrem vyššie uvedených ustanovení každá zo zmluvných strán je oprávnená od rámcovej dohody odstúpiť, ak bol na majetok druhej zmluvnej strany vyhlásený konkurz alebo povolená reštrukturalizácia, alebo ak bol návrh na vyhlásenie konkurzu zamietnutý pre nedostatok majetku, alebo ak druhá zmluvná strana vstúpila do likvidácie.

**Článok VI**

**Záruky, zodpovednosť za kvalitu a škodu a reklamácie Zmluvy o združenej dodávke elektriny**

1. Dodávateľ sa zaručuje, že združené dodávky zemného plynu budú v kvalite zodpovedajúcej technickým podmienkam prevádzkovateľa distribučnej sústavy, za dodržania platných právnych predpisov Slovenskej republiky, technických podmienok a prevádzkového poriadku prevádzkovateľa distribučnej sústavy pre každé OM. Ak dodávateľ nedodrží štandardy kvality pri dodávke plynu, je dodávateľ povinný uhradiť odberateľovi kompenzačnú platbu v súlade s platnými právnymi predpismi.
2. Každá zo zmluvných strán je zodpovedná za škodu, ktorá vznikne porušením jej povinností voči druhej zmluvnej strane. Ak dodávateľ nedodá odberateľovi zemný plyn v dohodnutom množstve v Zmluve o združenej dodávke do príslušného OM alebo poruší svoje povinnosti vzťahujúce sa k príslušnému OM iným spôsobom, odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená dodávateľom alebo PDS a vznikla v súvislosti s týmto nedodaním alebo v súvislosti s iným takýmto porušením povinností dodávateľa.
3. Ak dodávateľ bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto rámcovej dohody a Zmluvy o združenej dodávke je povinný oznámiť túto skutočnosť odberateľovi bezodkladne ako sa o tejto predpokladanej strate schopnosti plniť povinnosti dozvie.
4. Odberateľ je oprávnený písomne reklamovať u dodávateľa vady dodávky zemného plynu a poskytovaných služieb, ku ktorým došlo pri realizácii Zmluvy o združenej dodávky alebo tejto rámcovej dohody. Odberateľ má právo reklamovať najmä:

- kvalitu,

- odpočet určeného meradla,

- fakturáciu poskytnutej služby,

- prerušenie alebo obmedzenie služieb alebo iné zistené chyby súvisiace s poskytovaním služby dodávateľa (ďalej len „**predmet reklamácie**“)

1. Odberateľ môže reklamáciu uplatniť:

- listinne u dodávateľa na adrese: xxxxxxxxx

- elektronicky na e-mailovej adrese: xxxxxxxxxx

1. Reklamácia musí obsahovať najmä:

- identifikáciu odberateľa a zákaznícke číslo resp. číslo Zmluvy o združenej dodávke a tejto rámcovej dohody,

- presný popis s odôvodnením reklamácie, spolu s prípadnou dokumentáciou a ďalšími podstatnými skutočnosťami dôležitými pre posúdenie reklamácie,

- identifikačné údaje týkajúce sa predmetu reklamácie,

- identifikačné údaje reklamovanej faktúry, spolu s variabilným symbolom, ktorej sa týka,

- podpis osoby oprávnenej konať za odberateľa.

1. Za uplatnenie reklamácie sa považuje deň prijatia písomnej reklamácie dodávateľom.
2. Ak je reklamácia uplatnená prostredníctvom e-mailu, dodávateľ doručí potvrdenie o uplatnení reklamácie odberateľovi ihneď. Ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie.
3. Dodávateľ vybaví reklamáciu v čo najkratšom čase, najneskôr však do 30 dní od uplatnenia reklamácie. Ak si prešetrenie reklamácie vyžaduje súčinnosť PDS alebo inej tretej strany, môže dodávateľ predĺžiť lehotu na vybavenie reklamácie o ďalšie 3 dni. Dodávateľ doručí preukázateľným spôsobom odberateľovi písomný doklad o vybavení reklamácie.

**Článok VII**

**Ďalšie ustanovenia**

1. Zmluvné strany sa zaväzujú vzájomne spolupracovať a poskytnúť súčinnosť potrebnú na plnenie vyplývajúce z tejto rámcovej dohody a Zmluvy o združenej dodávke. Zmluvné strany sa ďalej zaväzujú informovať sa o všetkých skutočnostiach relevantných pre riadne a včasné plnenie svojich povinností a záväzkov vyplývajúcich im z tejto rámcovej dohody a Zmluvy o združenej dodávke, ako aj o skutočnostiach, ktoré by mohli zmariť alebo podstatne sťažiť ich plnenie.
2. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré preňho z Pracovnoprávnych predpisov vyplývajú a zaväzuje sa 7 ich dodržiavať počas celej doby platnosti tejto rámcovej dohody. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
3. Zmluvné strany sa dohodli, že dodávateľ:

a) zabezpečí individuálnu obsluhu jednou kontaktnou osobou pre celý predmet rámcovej dohody;

b) zabezpečí možnosť elektronickej a tlačenej fakturácie;

c) bude kvartálne posielať elektronicky výpis z faktúry v elektronicky spracovateľnom formáte na xxx;

d) zabezpečí podporu manažéra uchádzača (dodávateľa) pri pripájaní nových odberných miest toho ktorého odberateľa.

**Článok VIII**

**Sankcie**

1. V prípade, že dodávateľ nedodrží dohodnuté odberné množstvá a čas plnenia stanovené v jednotlivých Zmluvách o združenej dodávke, uhradí odberateľovi zmluvnú pokutu vo výške 0,03 % z ceny nedodaného zemného plynu za každý deň omeškania, dojednaním o zmluvnej pokute nie je dotknuté právo odberateľa na náhradu škody voči dodávateľovi. Ak došlo k omeškaniu dodávateľa z dôvodu pôsobenia vyššej moci (živelné pohromy, vojnový konflikt) neuplatní odberateľ voči dodávateľovi zmluvnú pokutu za dobu trvania vyššej moci. Omeškanie z dôvodu pôsobenia vyššej moci však dodávateľ musí objednávateľovi riadne odôvodniť.
2. V prípade omeškania odberateľa s úhradou faktúry zaplatí dodávateľovi úrok z omeškania podľa § 369 ods. 2 Obchodného zákonníka. Ak budú brániť odberateľovi v plnení tejto povinnosti okolnosti vylučujúce zodpovednosť (napr. vojnový konflikt) neuplatní dodávateľ voči odberateľovi zmluvnú pokutu po dobu trvania vyššej moci.
3. V prípade, ak odberateľovi vznikne povinnosť uhradiť daň z pridanej hodnoty v zmysle ustanovenia § 69b zákona č. 222/2004 Z. z. o dani z pridanej hodnoty, vznikne odberateľovi nárok na zmluvnú pokutu vo výške 130 % výšky daňovej povinnosti, ktorá takto odberateľovi vznikla. Túto zmluvnú pokutu je odberateľ oprávnený započítať s existujúcim alebo budúcim záväzkom voči dodávateľovi a to aj z iného existujúceho alebo budúceho zmluvného vzťahu.
4. V prípade, ak sa ktorékoľvek z vyhlásení dodávateľa podľa článku VII bodu 2. tejto rámcovej dohody ukáže ako nepravdivé a odberateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom dodávateľom nelegálne zamestnávaných osôb, (i) je dodávateľ povinný zaplatiť odberateľovi zmluvnú pokutu vo výške sankcie uloženej kontrolným orgánom odberateľovi a zároveň (ii) odberateľovi vzniká právo na odstúpenie od tejto rámcovej dohody. Odberateľ je oprávnený uplatniť si zmluvnú pokutu podľa predchádzajúcej vety tohto bodu voči dodávateľovi aj opakovane.
5. Dohodnuté sankcie uhradí povinná strana nezávisle na tom, či a v akej výške vznikne druhej strane škoda.
6. Dohodnuté sankcie povinná strana uhradí strane oprávnenej do 30 kalendárnych dní odo dňa ich uplatnenia.

**Článok IX**

**Doručovanie**

1. Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň

a) v ktorom táto zmluvná strana j u odoprela prijať;

b) ktorým márne uplynula odberná lehota pre jej vyzdvihnutie si na pošte alebo

c) v ktorý bola na nej zamestnancom pošty vyznačená poznámka, „že adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.

1. Písomnosti doručované v elektronickej podobe, ak nie je preukázaný skorší termín doručenia, sa považujú za doručené prvý pracovný deň nasledujúci po ich odoslaní, aj keď si ich druhá strana neprečítala.
2. Odberateľ a dodávateľ sú povinní navzájom si oznámiť zmenu adresy na doručovanie a elektronickej adresy (e-mail) v lehote do 14 kalendárnych dní od ich zmeny. Ak odberateľ alebo dodávateľ v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

**Článok X**

**Mimosúdne a súdne riešenie sporov**

1. Odberateľ je oprávnený predložiť úradu na mimosúdne riešenie sporu s dodávateľom alebo PDS, ak sa ohľadom predmetu sporu uskutočnilo reklamačné konanie a odberateľ nesúhlasí s výsledkom reklamácie alebo so spôsobom jej vybavenia; možnosť obrátiť sa na súd tým nie je dotknutá.
2. Návrh na začatie mimosúdneho riešenia sa doručí na adresu sídla úradu alebo elektronicky na adresu urso@urso.gov.sk.
3. Návrh na začatie mimosúdneho riešenia sporu musí obsahovať náležitosti podľa ustanovenia § 37 ods. 2 zákona č. 250/2012 Z. z. o regulácii v sieťových odvetviach (ďalej len „**zákon o regulácii**“).
4. Návrh na začatie mimosúdneho riešenia sporu predloží odberateľ bez zbytočného odkladu, najneskôr do 45 dní od doručenia vybavenia reklamácie.
5. Dodávateľ alebo PDS a odberateľ ako účastníci riešenia sporu sú povinní a oprávnení navrhovať dôkazy a ich doplnenie, predkladať podklady potrebné na vecné posúdenie sporu. Úrad predložený spor rieši nestranne s cieľom jeho urovnania. Lehota na ukončenie mimosúdneho riešenia sporu je 60 dní od podania úplného návrhu, v zložitých prípadoch 90 dní od podania úplného návrhu.
6. Mimosúdne riešenie sporu sa skončí uzatvorením písomnej dohody, ktorá je záväzná pre obe strany sporu alebo márnym uplynutím lehoty, ak k uzatvoreniu dohody nedošlo. Skončenie mimosúdneho riešenia sporu z dôvodu márneho uplynutia lehoty úrad oznámi účastníkom sporového konania.
7. Pre súdne riešenie sporov je príslušný súd.

**Článok XI**

**Záverečné ustanovenia**

1. Nové odberné miesta budú k rámcovej dohode priradené podľa požiadavky odberateľa formou príloh k rámcovej dohode (špecifikácia odberných miest).
2. Zmluvné strany sa dohodli, že na právne vzťahy vyplývajúce a vznikajúce z tejto rámcovej dohody a Zmluvy o združenej dodávke sa vzťahujú aj ustanovenia zákon o energetike, zákona o regulácii, vyhlášky č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len „**vyhláška o pravidlách**“) a ďalšie súvisiace právne predpisy, PP PDS, na ktoré sú OM pripojené. Odberateľ prehlasuje, že sú mu uvedené PP PDS, účinné v čase podpísania tejto rámcovej dohody, známe. V prípade nesúladu medzi ustanoveniami tejto rámcovej dohody alebo Zmluvy o združenej dodávke majú prednosť ustanovenia tejto rámcovej dohody.
3. Zmluvné strany sa taktiež dohodli, že pre účely tejto rámcovej dohody majú odborné pojmy a terminológia význam v súlade so zákonom č. 251/2012 Z. z. v znení neskorších predpisov a nariadením vlády SR č. 24/2013 Z. z., ktorým sa upravujú pravidlá pre fungovanie trhu s elektrinou v znení neskorších predpisov, príslušných výnosov a rozhodnutí úradu a ostatných súvisiacich všeobecne záväzných predpisov vzťahujúcich sa na elektroenergetiku.
4. Ustanovenia tejto rámcovej dohody a Zmluvy o združenej dodávke majú prednosť pred obchodnými podmienkami dodávateľa.
5. Táto rámcová dohoda môže byť zmenená alebo doplnená len po predchádzajúcej dohode zmluvných strán iba formou písomného dodatku, ktorý bude neoddeliteľnou súčasťou tejto rámcovej dohody.
6. Zmluvné strany nie sú oprávnené postúpiť svoje práva a povinnosti z tejto rámcovej dohody a zo Zmluvy o združenej dodávke tretej osobe bez predchádzajúceho písomného súhlasu zmluvnej strany.
7. Všetky ustanovenia tejto rámcovej dohody, vrátane príloh, je potrebné vykladať vo vzájomnej súvislosti. Ak niektoré ustanovenie tejto rámcovej dohody je, prípadne sa stane neplatným alebo nevymožiteľným, jeho neplatnosťou alebo nevymožiteľnosťou nie je dotknutá platnosť ostatných ustanovení tejto rámcovej dohody.
8. Na takéto ustanovenia sa aplikujú ustanovenia príslušných právnych predpisov, ktoré svojim obsahom a zmyslom najlepšie zodpovedajú účelu sledovanému zmluvnými stranami pri uzatváraní tejto rámcovej dohody.
9. Táto rámcová dohoda je vyhotovená v 6 vyhotoveniach, pričom každé vyhotovenie zmluvné strany prehlasujú za originál, z ktorých po podpise je 5 výtlačkov určených pre odberateľa a jeden výtlačok pre dodávateľa.
10. Zmluvné strany vyhlasujú, že sú oprávnené túto rámcovú dohodu podpísať, že si ju prečítali a súhlasia s jej obsahom, neuzavreli ju v tiesni, ani za zvlášť nevýhodných podmienok a na znak súhlasu ju vlastnoručne podpisujú.
11. Táto rámcová dohoda nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občiansky zákonník v znení neskorších predpisov. Táto rámcová dohoda sa povinne zverejňuje v súlade so zákonom č. 211/2000 Z. z. o slobodnom prístupe k informáciám v znení neskorších predpisov.
12. Neoddeliteľnou súčasťou tejto rámcovej dohody sú prílohy:

Príloha č. 1 - Cenová ponuka uchádzača

Príloha č. 2 - Zoznam odberných miest

Príloha č. 3 – Znenie zmluvy o združenej dodávke elektriny

Príloha č. 4 – Zoznam subdodávateľov

V Bratislave, dňa V ..............., dňa

za odberateľa: za dodávateľa